দেশ টিভি
দেশ টিভি হলো বাংলাদেশের একটি উপগ্রহ-ভিত্তিক বাংলা চ্যানেল, যা দেশ টেলিভিশন লিমিটেডের মালিকানাধীন ও কর্ণফুলী গ্রুপের একটি অংশ। এটি পূর্বে একটি মিশ্র বিনোদন ও সংবাদ চ্যানেল ছিল,তবে ২০২২ সালের অক্টোবরে এটি ২৪ ঘন্টা সংবাদভিত্তিক চ্যানেলে পরিণত হয়। চ্যানেলটি ২৬ মার্চ ২০০৯ সালে বাংলাদেশের স্বাধীনতা দিবসে আনুষ্ঠানিক যাত্রা শুরু করে। দেশ টিভির সদর দফতর ঢাকার মালিবাগে অবস্থিত। চ্যানেলটি বঙ্গবন্ধু-১ স্যাটেলাইটের মাধ্যমে সম্প্রচার করা হয়।